section_heading: Od 1976. do 1994.
paragraph_text: Buccaneersi su osnovani sredinom 1970-ih nakon odluke NFL lige o proširenju s 26 na 28 ekipa. Za prvog trenera bio je postavljen John McKay, a natjecanje u NFL-u počeli su 1976. u zapadnoj diviziji AFC konferencije. Svoju prvu sezonu završavaju neslavno, bez ijedne pobjede u 14 utakmica. Sljedeće sezone prelaze u centralnu diviziju NFC konferencije, ali bez većih rezultatskih pomaka. Ipak, prve uspjehe nije trebalo dugo čekati. Predvođeni quarterbackom Dougom Williamsom, tight endom Jimmieom Gilesom i defensive endom Lee Royem Selmonom (proglašenim najboljim obrambenim igračem lige te sezone), 1979. osvajaju diviziju po prvi put. Tako ulaze u doigravanje i pobjeđuju Philadelphia Eaglese 24:17 u wild-card rundi, međutim, u divizijskoj rundi gube od Los Angeles Ramsa 9:0. U još dva doigravanja ulaze 1981. i 1982. ali svaki put ih izbacuju Dallas Cowboysi u prvoj utakmici. Sezonu kasnije, Buccaneersi počinju niz od 12 sezona s deset ili više poraza, što je rekord lige. 300px|minijatura|lijevo|Raymond James Stadium